ଦେଇଥିବା ଏହି ତଥ୍ୟ ଅନୁଶୀଳନ କଲେ ଖୋର୍ଦ୍ଧା ସ୍ଥିତି ଅଧିକ ଚିନ୍ତାଜନକ ବୋଲି କୁହାଯାଇ ପାରିବ। ଗତ ମାର୍ଚ୍ଚ ୧୬ ତାରିଖରେ ଭୁବନେଶ୍ବରରୁ ପ୍ରଥମ କରୋନା ରୋଗୀ ଚିହ୍ନଟ ହେବାର କିଛିଦିନ ପରେ ଏହି ଠାରୁ ଦ୍ବିତୀୟ ସଂକ୍ରମିତ ଠାବ ହୋଇଥିଲେ। ଉଭୟ ଆକ୍ରାନ୍ତ ବିଦେଶ ଫେରନ୍ତା ଥିଲେ। ଏହା ପରଠାରୁ କ୍ରମଶଃ ଆକ୍ରାନ୍ତଙ୍କ ସଂଖ୍ୟା ବଢ଼ୁଥିବା ବେଳେ ଲଗାତାର ଦୁଇ ମାସ ଯାଏ ଖୋର୍ଦ୍ଧା ଜିଲା ସଂକ୍ରମଣ ତାଲିକାରେ ଶୀର୍ଷରେ ରହିଥିଲା। ତେବେ ଲକ୍ଷାଧିକ ପ୍ରବାସୀ ଓଡ଼ିଆ ଫେରିବା ପରେ ଗଞ୍ଜାମ କରୋନା ହଟ୍ସ୍ପଟ୍ ପାଲଟିଥିଲା। ଜିଲାରେ ଟ୍ରେସିଂ ଓ ଟେଷ୍ଟିଂ ସଂଖ୍ୟା ମଧ୍ୟ ବଢ଼ିଥିଲା। ମେ ମାସରୁ ଗଞ୍ଜାମରୁ ଦୈନିକ ସର୍ବାଧିକ ନୂଆ ସଂକ୍ରମିତ ଚିହ୍ନଟ ହେଉଥିଲେ। ତେବେ ଏହା ସତ୍ତ୍ବେ ଜିଲାରେ ସୁସ୍ଥତା ହାର ସବୁଠାରୁ ଅଧିକ ରହିଥିଲା। ଚଳିତ ମାସ ୧୦ ତାରିଖ ବେଳକୁ ଗଞ୍ଜାମ ଜିଲାରେ ଆରୋଗ୍ୟ ହାର ୮୦ ପ୍ରତିଶତରୁ ସାମାନ୍ୟ ଅଧିକ ରହିଥିବା ବେଳେ ଗତ ସପ୍ତାହେ ମଧ୍ୟରେ ଏହା ୧୦୦ ପ୍ରତିଶତରୁ ଅଧିକ ହୋଇଛି। ଅର୍ଥାତ୍ ଗଞ୍ଜାମ ଜିଲାରେ ଦିନକୁ ଯେତିକି ସଂଖ୍ୟକ ଆକ୍ରାନ୍ତ ଚିହ୍ନଟ ହେଉଛନ୍ତି, ତା'ଠାରୁ ଅଧିକ ଆକ୍ରାନ୍ତ ସୁସ୍ଥ ହୋଇ ମେଡିକାଲରୁ ଛାଡ଼ ପାଉଛନ୍ତି। ତେବେ ଗଞ୍ଜାମରେ ମୃତ୍ୟୁ ହାର ସବୁଠାରୁ ଅଧିକ ରହିଛି। ଖୋର୍ଦ୍ଧାରେ ୮୬୫୦ ଆକ୍ରାନ୍ତ ଚିହ୍ନଟ ହୋଇଥିବା ବେଳେ ୪୪ ଜଣ ପ୍ରାଣ ହରାଇଛନ୍ତି। ଜିଲାରେ ଏବେ ୩୬୦୯ ସକ୍ରିୟ ସଂକ୍ରମିତ ଥିବା ବେଳେ ୪୯୮୭ ଜଣ ସୁସ୍ଥ ହୋଇଛନ୍ତି। ସେହିପରି ଗଞ୍ଜାମରେ ଆଜି ପର୍ଯ୍ୟନ୍ତ ୧୪,୭୬୭ ଆକ୍ରାନ୍ତ ଚିହ୍ନଟ ହୋଇଥିବା ବେଳେ ୧୫୪ ଜଣ ମୃତ୍ୟୁବରଣ କରିଛନ୍ତି। ବର୍ତ୍ତମାନ ୧୯୦୯ ସକ୍ରିୟ ସଂକ୍ରମିତ ଅଛନ୍ତି ଓ ୧୨୬୯୬ ଜଣ ଆରୋଗ୍ୟ ଲାଭ କରିଛନ୍ତି।
